Гасцей – ветэранаў у школе сустракалі з букетамі кветак і музыкай духавога аркестра прама ў фае. Гэта яшчэ раз падкрэслівае, наколькі паважліва ў калектыве навучальнай установы ставяцца да людзей, якія адстаялі мір для нас. Гучаць мелодыі “На позицию девушка провожала бойца”, “День Победы” і іншыя. Гэтыя песні вельмі дарагія ветэранам, бо спявалі іх у гады сваёй маладосці, а яшчэ гэтыя песні сагравалі сэрцы салдат у халодных акопах на фронце, надавалі сілы на змаганне з ворагам, надзею на перамогу. Таму і невыпадкова, што менавіта гэтымі мелодыямі навучэнцы школы віталі сваіх гасцей. Ветліва і цёпла ветэранаў выкладчыкі і навучэнцы запрашаюць у актавую залу, дзе для іх падрыхтаваны самыя ганаровыя месцы ў першых радах.